- Rəm
- <
- 9
- >

9
Kwəmaa dzəkən hwəlfə ka *Izərayel
1 Kwəma dzee na ta gəzə sanay, kwəma kataŋ na na, ntsa mbə nəw *Kəristəw nzee, ka sla dzərvə yaw. Mbə cira na Safə tsa ɗewɗew tsa njasa nza kwəma gəzee va ka sa kataŋ na, ya nəfə tsee na, mbaꞌa zləɓavə tsəgha. 2 9:2-3 Səvəri 32:32Yənəy, nja ntsa mbə mbəri nzee, ya hwəmɓa na, mbə zhəra nəfə tsee 3 ta kwəma mbəzli mbə hwəlfə ghəy ghəy *ka Zhəwifə. Ngwardəhira na ghəshi. Mbaꞌa kə Hyala gar bazlantəra, ka təhəvəriɗa lə Yesəw, ta mbə ka Izərayel mbəlishi nzay, wəzə dzee favə tsəgha nza. 4 9:4 mənti shi ka ndərazhi nzə: Səvəri 4:22; ꞌWəzh 11:1; shəndəkə: Səvəri 16:10; 24:16-17; 40:34-35; sla kiri: Ghava 17:7; Səvəri 24:7-8; kwəma pəhəti Hyala: Səvəri 20:24; mbəlanakə miy: 3:2, 4; 4:13, 17; Gal 3:6, 14Ghəshi kiy, jijihiy Izərayel na ghəshi. Hyala təravəshi na mbaꞌa məntishi ka ndərazhi nzə. Dzəghwa mbaꞌa cintishi njasa nza shəndəkə tsa nzə, dza na mbaꞌa slaghwa kiri kwa jipə shi li. Mbaꞌa ɓanavəshi *kwəma pəhəti na ngəshi, mbaꞌa cintishi njasa ka ghəshi pəraꞌwanta dəvə shi. Dza na mbaꞌa mbəlanakəshi miy tsa nzə, ta mananshi shi wəzə ni ghənghən ghənghən. 5 9:5 15:8; Səvəri 3:6, 15; Kəristəw: Mt 1:1; Rm 1:3-4Səvəri mbə hwəlfə mbəzli yakə jijihiŋəy, ghala səəkə tə *Abəraham səvəri ghəshi. Zhini sa səəkəy Kəristəw, ta nza ka ndə ngəri ɓa na, səvəri mbə hwəlfə shi məndi yakə diɓa. Ghənzə tsəgha kiy ə pə ghwəmməə fal Hyalaa sləkə shiy gwaꞌa gwaꞌa ya hwəmɓa nzə. *Amin! *9:5 Ma kə nihwəti mbəzli kaa gəzə kwəma vay: Kəristəw tsa vay, Hyala na. Ghəci sləkə shiy gwaꞌa gwaꞌa! Ə pə ghwəmməə fal ya hwəmɓa, kə ghəshi.
6 9:6 3:3-4; 2:28-29Ya tsəgha nzə ɓay, ə nə ya, mənti kwəma nzə va niy gəzəkə Hyala məni nzə naw pənəw, əhəŋ. Ma kwəma ɗee gəzəy, gwanashi na jijihiy Izərayel ka mbəzli Hyalaw, ɗee gəzə. 7 9:7 Ghava 21:12; Mt 3:9Ya jijihiy Abəraham kiy, gwanashi niy nza ghəshiy jijihiy Abəraham slar slar ni njasa niy gəzanakə Hyalaw. Sa nzana ma kə Hyala niy ni ngəciy: «Mbəzli mbə hwəlfə *Izakə na shi dza məndiy har ka jijihiŋa slar slar ni» kə niy ni. 8 9:8 Gal 3:7; 4:23Ma mbə gəzə kwəma va ghwəmməə nighə tsəgha kiy, nihwəti ndərazhi yakə Abəraham na niy mənishi ghəshi ka ndərazhi Hyalaw. War kwataka ndərazhiy niy yakə Abəraham dzar kwa kwəmaa niy gəzanakə Hyala va na jijihiy Abəraham slar ni. 9 9:9 Ghava 18:10, 14Ma kə niy ni ngəciy: «A Abəraham, kee zhəkə geꞌi lə vəghwə tsa nza ghwəmmə tsa mbə sanay, *Sara yakə zəghwəə zal» kə niy ni.
10 9:10-12 Ghava 25:21-23; Rm 11:6Kwataka sava na diɓa kiw. Tsəgha mənta na lə ihwəhwər yakə *Rebeka va ghəshi lə jijimmə Izakə 11-12 Ma kə Hyala niy ni kaa ngəciy, a tsa jəw tsa va zəghwə dzaa ɓəhwə dikə va zəmbəghəy tsa dikə tsa, kə niy ni. Ghala vəghwə tsa gəzə Hyala va kwəma va tsəghay, Rebeka ghwəla ta ya ndərazhi va niy nza na, ya gar nə ghwəmmə, sa mənti tsahwəti kwəma jikir na, mbaꞌa tsahwəti mənti na wəzə na, va tsəgha mənti na tsəgha, pə ghwəmmə. Na na Hyalay, ə gwəravə naa mənti tsəgha ta mbəə cipə njasa ka naa məni nanzə kwəma, njasa ɗi na ya hwəmɓa, ka təra ni nzə mbəzli dzar mbə mbəzli njasa ɗi na, kala kama tə sləni wəzə na mənti ghəshi. 13 9:13 Mala 1:2-3Njasa nzana va tsəgha məndi tsasliti mbə zliya diɓaa dzəkən ihwəhwər Rebeka va. Ma kə məndi na: «*Zhakwapə na tsee, e ɗiti, mbaꞌee zlay *Ezaw» kə Hyala, kə məndi.
14 9:14 3:5; Nəw 32:4Ghənzə tsəgha kiy, njaa dza ghwəmmə nia? Ka məni kwəma Hyala lə kwal tsa nzəw, dza ghwəmmə ni na? Am nava tiɓa tepəw! 15 9:15 Səvəri 33:19; Mt 20:1-15Aa niy gəzanakə kaa *Məyizə ghala mbəradzəta, ma kə niy niy: «Ma yənəy, kaa ntsa ɗee məni wəzə hwər dzee məni wəzə hwər. Ta ntsa ɗee hwər tsee zhəra dza hwər tsee zhəra» kə niy ni. 16 9:16 Ef 2:8Mbaꞌa kə Hyala təravə ndə, ɗi na gəzə kiy, ka nzana lə ɗi tsa ntsa va, ya tə kwəma mənti ntsa vaw, war Hyala təravə na tsəgha, lə wəzə tsa nzə, tə sa ɗi na təra ci 17 9:17 Səvəri 9:16Ava tsəgha gəzəkə Hyala kaa *Farawaŋ, mazə ka *Ezhipətə mbə zliya nzə diɓa. Ma kəy: «Yən tivəŋa naa fiyŋa ka mazə, nza gha zhiniɗa ghən, ma sa ka gha zhiniɗa ghən na, nzee mbəə canshi bərcee kaa mbəzli, nza slən tsee mbəə dzantəvay tə hiɗi gwaꞌa gwaꞌa» kə. 18 9:18 Səvəri 4:21; 7:3; 9:12; 14:4; 1Pi 2:8Ava tsəgha na na Hyala. Kaa ntsa ɗi na məni wəzə hwər ka naa məni, ntsa ɗi na mənti ka ndə zhini ghən na, mbaꞌa mənti.
Ndə tiɓaa kambə ghəpə mbə kwəma məni Hyalaw
19 Sa nzana va tsəgha kiy, nda nza tsahwəti ndə ni «Ya sa nzana tsəgha na, waa shi zhini Hyalaa ɓə fəti kaa mbəzlia? Ta mbay ndəə mənti nahwəti kwəma dzəghwakən na bərkanati na va kaa ndə shəkəna?» kəy. 20 9:20 Ezay 29:16; 45:9Gha gha ndə ngəri tsa ngati Hyala va kanta ghəpə lə ɗəw gəla kwəma tsəgha na va kiy, wa ndə nza ghaa? Kwəma səəkə ghaa favə rəkiɗiy gəzə kaa ndə nga ghəəni: «Tawa ngatəra gha tsətsəa» kəa? 21 9:21 Zher 18:6; 2Tim 2:20A kwal va ndə nga ghəəni ta məni shi ɗi na lə rikiɗi. Mbaꞌa kəə ɗiy, ngaꞌ ngavəri, mbaꞌa ngati shaka kwa cihwaŋwa lə tsahwəti, ma tsahwəti na, mbaꞌa ngati shaka kwa ta er gəmshi ni li.
22 9:22 2:4, 8Njasa nza ndə nga ghəəni va lə ghəəniy, ava tsəgha na Hyala lə ke ngəri kwərakwə ki. Ya njaa ɗi na məni li shiy, kwəma gha mbə kwəma nzəw. Ə ɗi na mbəzliy sənay ɓə nəfə tsa nzə, mbaꞌa cintishi bərci nzə, dzəghwa na ki ka səꞌwa kwəma mbəzli ɓəti na va nəfəə dzəkən shi, dza na ta zamtishi, war ka səꞌwa, war ka səꞌwa. 23 9:23 5:2Diɓay ə ɗi Hyala mbəzliy sənay njasa nza shəndəkə tsa nzə, dza na ta fəə dzəti ghwəmmə, ghwəmmə shi məntəmmə na va wəzə hwər. Ghala mbəradzəta niy fəyəmmə na vəgha bəla, ta fə shəndəkə tsa nzə vaa dzəti ghwəmmə. 24 9:24 1:16; 10:12Ghwəmmə gwanamməy, mbəzli mananatishi Hyala wəzə hwər mbaꞌa harvəshi ta nza ka shi nzəə gə ghwəmmə. Kwataka mbə hwəlfə *ka Zhəwifə harvəmmə naw, paꞌ mbə hwəlfə *mbəzliy kamaa ka Zhəwifə harvə na mbəzli. 25 9:25 ꞌWəzh 2:25; 1Pi 2:10Njasa niy gəzəkə Hyala va mbə zliya tsasliti ꞌWəzhe *ndə gəzə kwəma Hyala. Ma kə niy niy:
Hwəlfə mbəzliy niy kama ka mbəzlee kwataŋay,
ta harshi dzee, ka mbəzlee.
Hwəlfə mbəzliy niy ɗimee kwəma shi kwataŋay,
ta ɗi kwəma shi dzee.
26 9:26 ꞌWəzh 1:10Geꞌi dzəghwa tə pətsaa niy gəzanakəshee va yən Hyala:
«Ghwəyəy, mbəzlee nza ghwəyəw!» pənəy,
ava zhəghwa tə pətsa va dzee ta harshi
yən Hyala kwa ɓəpə piy: «Ghwəyəy ndərazhee nza ghwəy!»
pən ngəshi, kə niy ni.
27 9:27-28 Ezay 10:22-23Ma na hwəlfə ka *Izərayeləy, a *Ezay ndə gəzə kwəma Hyala gəzamti kwəma gəzanakə Hyalaa dzəkən shi gwaꞌa, ma kəy:
Ya war nja ndarghə kwa həl na mbəzli
mbə hwəlfə ka Izərayel ɗaŋ tsa shiy,
war nihwəti mbəzli jəwə gwaꞌa tsəgha
na shi dza Hyalaa mbəliti mbə shi.
28 Ka dza kwa sləkəpəə dzamti vəghwəw,
ta səəkə dza naa dzəti hiɗi,
ta məni shi gəzəkə na va mənishi gwanashi, kə.
29 9:29 Ezay 1:9Zhini ɓa na, mbaꞌa Ezay tsa va niy gəzəkə kwataŋata:
Kala sa tərəmbəy Hyalaa sləkəpə va
nza bərci vəə dzəkən shiy gwaꞌa gwaꞌa
nihwəti mbəzli mbə hwəlfə ghwəmmə jəwə nzay,
ci ghwəmmə zammə gwanammə nza,
nja mbəzli mbə məlmə ka *Sədəm
lə shi mbə məlmə ka *Gwəmər, kə niy ni.
Ka kwəmavə tsəhə ndə kwa kwəma Hyala, lə nəw *kwəma pəhəpəhə naw
30 9:30 10:20Mbə kwəma va tsəgha kiy, a ghwəmmə nay, ta na *mbəzliy kamaa ka Zhəwifəy, niy pəla kwal tsaa dzəghwa kwəma Hyala ghəshiw. Dzəghwa Hyala sana kiy, mbaꞌa məntishi ka mbəzliy dzaa dzəghwa kwəma nzə kala hazləni tiɓa, sa ɓanavə ghəshi nefer shi. 31 9:31 10:2-3Ma hwəlfə mbəzli ka *Izərayel nashi ki na, mbə pəla kwəma pəhəti Hyala ghəshi niy nza ta nəw, nza ghəshi mbəə mənishi ka mbəzliy dzəghwa kwəma Hyala kala hazləni tiɓa. Sa kwəmavə ghəshi na, mbaꞌa ghəshi kərayshi mbə kwal. 32 9:32 4:4-5Sa wana kərayshi ghəshi kwa kwal kia? Sa niy ɓanavə ma ghəshi nefer shi kaa Hyala. Ma mbə zəzə kwəma shiy, a ghəy dzaa məniŋəy ka mbəzliy dzəghwa kwəma Hyala tə kwəma məni ghəy, kə ghəshi niy ni. Mbaꞌa təhwəni tsatsatishi tə hakwə tsa nə məndi va hakwə tsa təhwəni, kə məndi ki. 33 9:33 Ezay 8:14; 28:16; 1Pi 2:6-8Hakwə tsa vay, a məndi gəzəkə kwəmaa dzəkən mbə zliya, ma kə məndiy: A kə Hyalay:
Avee fəy hakwə†9:33 Ma hakwə tsa va, ya kəlɓa va kiy, ghəci na Yesəw Kəristəw. tsa dza mbəzliy tsa təhwəni ti
mbə məlmə *Shiyaŋw,
kəlɓa dza səɗa mbəzliy fəlaɗi dzəy ti ta ɓə tərə dza naa nza.
Ma ta nza ki, ya wa ntsaa dzaa ɓanavə nəfə tsa ciy,
ka dza naa nza hashiw, kə.

- Rəm
- <
- 9
- >

9:2 9:2-3 Səvəri 32:32

9:4 9:4 mənti shi ka ndərazhi nzə: Səvəri 4:22; ꞌWəzh 11:1; shəndəkə: Səvəri 16:10; 24:16-17; 40:34-35; sla kiri: Ghava 17:7; Səvəri 24:7-8; kwəma pəhəti Hyala: Səvəri 20:24; mbəlanakə miy: 3:2, 4; 4:13, 17; Gal 3:6, 14

9:5 9:5 15:8; Səvəri 3:6, 15; Kəristəw: Mt 1:1; Rm 1:3-4

*9:5 9:5 Ma kə nihwəti mbəzli kaa gəzə kwəma vay: Kəristəw tsa vay, Hyala na. Ghəci sləkə shiy gwaꞌa gwaꞌa! Ə pə ghwəmməə fal ya hwəmɓa, kə ghəshi.

9:6 9:6 3:3-4; 2:28-29

9:7 9:7 Ghava 21:12; Mt 3:9

9:8 9:8 Gal 3:7; 4:23

9:9 9:9 Ghava 18:10, 14

9:10 9:10-12 Ghava 25:21-23; Rm 11:6

9:13 9:13 Mala 1:2-3

9:14 9:14 3:5; Nəw 32:4

9:15 9:15 Səvəri 33:19; Mt 20:1-15

9:16 9:16 Ef 2:8

9:17 9:17 Səvəri 9:16

9:18 9:18 Səvəri 4:21; 7:3; 9:12; 14:4; 1Pi 2:8

9:20 9:20 Ezay 29:16; 45:9

9:21 9:21 Zher 18:6; 2Tim 2:20

9:22 9:22 2:4, 8

9:23 9:23 5:2

9:24 9:24 1:16; 10:12

9:25 9:25 ꞌWəzh 2:25; 1Pi 2:10

9:26 9:26 ꞌWəzh 1:10

9:27 9:27-28 Ezay 10:22-23

9:29 9:29 Ezay 1:9

9:30 9:30 10:20

9:31 9:31 10:2-3

9:32 9:32 4:4-5

9:33 9:33 Ezay 8:14; 28:16; 1Pi 2:6-8

†9:33 9:33 Ma hakwə tsa va, ya kəlɓa va kiy, ghəci na Yesəw Kəristəw.

© 2005 WBT