- Ebərə
- <
- 2
- >

2
Ka ɓəti kwəma gəzə Hyala ghwəmmə nja kwəma gəmta na ma
1 2:1-3 6:4-6Ndata tsəgha na kiy ngwarməhiray, ə pə ghwəmməə mətsəhə məni məhərli tərəŋw, ta nəw kwəma ɓanavəmmə məndi va, vantaa ghwəmmə zamti kwal tsa wəzə tsa va. 2 2:2 SləniKY 7:38, 53; Gal 3:19Ma kwəmaa niy gəzəkəvata vay, ka kwal Hyala mbəradzə niy gəzə na, mbaꞌa dimə niy dzətita ti tərəŋw. Ya wa ndə na saa niy ɗi ma fəti ta məni kwəma gəzəkə ghəshiy, a məndi niy slanakən ngwəvə geꞌi geꞌi lə ɗi ma fəti ci va. 3 2:3 10:29; 12:25Nana kiy, a ghwəmmə favə njasa mbəli Hyala mbəzli, ma kwəma vay, aa taŋəti kwəma ka kwal Hyala. Mbaꞌa pə ghwəmmə ɓəti kwəma mbəlipə tsa va nja kwəma gəmta na kiy, njaa dza ghwəmməə mbay mbəlimmə kia? Ta ɓasəmmə ngwəvə dza Hyalaa dza. Ndə sləkəpə dəꞌwə ghən tsa ci gəzəmmə na njasa mbəlimmə Hyala. Dza niy favə kwəma va va mbəzli və, mbaꞌa ghəshi kəslatəmmə slən ti. 4 2:4 Zhŋ 2:11; SləniKY 2:22; 1Kwər 12:4-11; 2Kwər 12:12Ma ghalaɓa kiy, mbaꞌa Hyala mənti kwəma maɗaŋa maɗaŋa na tərəŋw ghənghən ghənghən, ta mbə mbəzliy sənata, kwəma kataŋ na sava, kə ghəshi. Mbaꞌa Hyala va tahanavəshi bərci Safə tsa nzə ɗewɗew tsa, njasa ɗi na kaa mbəzli nzə.
Yesəw na ntsaa mbəli mbəzli
5 Ma ni ꞌwarꞌwar ni va hiɗi gəzə ghwəmməy, ɓanavəshi Hyala kaa ka kwal nzə ta məni mazə ghəshiy dzəkən shiw. Kaa ke ngəri ɓanavəshi na. 6 2:6-8 Cem 8:5-7Avanta kwəmaa gəzəta dzəghwa tə tsahwəti pi mbə zliya, a kəy:
«A Hyala, a shiy na ndə ngəri zəzə ghaa dzəkən kia?
Wa na ndə ngəri kəəti ghaa?
7 Dzəghwa ghay, mbaꞌa gha mənti jəwɓa
ghəci kaa ka kwal gha, ta vəghwə jəwə tsətsə.
Zhini gha diɓa ki na, həŋ gha ɓanavə shəndəkə,
nja mazə tsa diɓədiɓə tsa.
8 2:8 1Kwər 15:27A gha ɓanavə shiy gwanashi, ta sləkəshi ghəci» kə.
Njasa gəzəta na va mbə kwəma Hyala: «A Hyala ɓanavə shiy gwanashi ta sləkəshi ghəci» kəy, mbə gəzə kwəma vay, tsahwəti sə tiɓaa tərmbə ghwəla kala ɓanavə Hyala va kaa ngəciy dzəmbə dəvə ci ta sləkə ghəciw. Zhini diɓa kiy, mbaꞌa pə ghwəmməə nighə sanay, nay ndə ngəri ghwəmməə sləkə shiy gwanashi nanzə diw. 9 2:9 Flp 2:8-9War ma na na sənata ghwəmməy, geꞌi lə vəghwə jəwə tsətsəy, a Hyala niy mənti Yesəw jəwɓa ghəci kaa ka kwal nzə. Dzəghwa na diɓa na, mbaꞌa mənti ka ntsa diɓədiɓə tsa, lə bama ti, tə mbərkə ngəraꞌwə tsa sahwə na va mbə məti ci va. Ɗi naa gəzə kiy, ta mbəli mbəzli gwanashi mətiy na, sa nzana mbaꞌa Hyalaa zhəhwər ta mbəzli. 10 2:10 1Kwər 8:6; 12:2; SləniKY 3:15Hyalaa ngati shiy va gwaꞌa gwaꞌa, zhini ghənzə fəyshi tiɓa tə ghwəmə ka shi nzəy, ghənzə mənti na tsəgha, sa ka Yesəw sahwə ngəraꞌwə mbə mətiy, nza ghəci mbəə kəramti sləni haray Hyala ti wəzə. Sa mənti na va tsəghay, nza mbəzli ɗaŋ mbəə nza ka ndərazhi nzə, nza ghəshi təhə shəndəkə tsa nzə. Sa nzanay, Yesəw na ntsaa dzaa pəmə mbəzliy dzəghwa kwal tsa dza ghəshiy mbəlishi kwa.
11 2:11 Mt 25:40; 12:50; Zhŋ 20:17Yesəw dəꞌwə ghən tsa ci ghəci saa yaɓanti kwəma mbəzli va jikir na, ta mbə ghəshiy nza ka mbəzli ɗewɗew nəfə ni kwa kwəma Hyalay, Didi tsa kwətiŋ tsa na sa shi lə mbəzli yaɓanti na va. Ava va tsəgha ghəramci ma haꞌwə va harshiy ngwarməhiy. 12 2:12 Cem 22:23Ma kə Yesəw tsa vay:
«A Hyala, ta cintishi slən tsa gha dzee
kaa ngwarməhira gwaꞌa gwaꞌa.
Ta fal slən tsa gha dzee kwa cəm mbə ɓasəva tsa shi» kə.
13 2:13 Ezay 8:17-18Zhini ma kə ɓa na:
«Kaa ngəŋa dzee ndaŋa nəfə tsee» kə.
Zhini ma kə diɓa na:
«A Hyala, avanara kwa kwəma gha
ghəy lə mbəzli gha va ndara gha ta mbəlishi» kə.
14 2:14 2:17; Zhŋ 1:14; ndə jaka tsa Hyala: Zhŋ 8:44; 12:31; 1Zhŋ 3:8; ShiZhŋ 12:10Mbəzli gəzə Yesəw va kiy, ke ngəri na ghəshi. Va tsəgha mənti Yesəw ghən tsa ci ka ndə ngəri kwərakwə, nja ghəshi. Sa mənti na va tsəghay, ta mbə ghəciy mətiy ta ꞌwəshamti *ndə jaka tsa Hyala tsa nza bərci va və ta bəkwə mbəzli. 15 2:15 Rm 8:21Kwataŋay, ə niy hazləni mbəzli va məti, njasa ka mava vaa hazləni va ntsaa pakə. Nana kiy, a Yesəw mbəərətishi va hazləni məti. 16 2:16 Ezay 41:8-9Na kataŋ nay, səəkəy Yesəw ta kəəti ka kwal Hyalaw. Ta kəəti mbəzli tə hiɗi, hwəlfə *Abəraham səəkəy na. 17 2:17 4:14; 5:2; Flp 2:7; 1Zhŋ 2:2Ava tsəgha na lə Yesəw ki, mbaꞌa mənti ghən tsa ci, ka ndə ngəri, yəmyəm lə ngwarməhiy ya mbə namaɓa kwəma, ta mbə ghəciy nza ka ndə ta Hyala tsa shi dikə tsa. Ndə ghəra sləni lə nəfə kwətiŋ ghəci kaa Hyala, ka zhanci hwər tsa ci ta mbəzli, mbə sləni ci va ghəra na. Ma məti mətiy Yesəw va ta pəli kwəma mbəzli jikir nay, ta mbə ghəshiy sləkashi lə Hyala nə na. 18 2:18 4:15; Mt 4:1-11Sana kiy, ta mbay dza naa kəətiti mbəzli həərə *ndə jaka tsa Hyala gwaꞌa. Sa nzana mbaꞌa ndə jaka niy dzəghəti həərə ci, mbaꞌa sahwə ngəraꞌwə kwərakwə.

- Ebərə
- <
- 2
- >

2:1 2:1-3 6:4-6

2:2 2:2 SləniKY 7:38, 53; Gal 3:19

2:3 2:3 10:29; 12:25

2:4 2:4 Zhŋ 2:11; SləniKY 2:22; 1Kwər 12:4-11; 2Kwər 12:12

2:6 2:6-8 Cem 8:5-7

2:8 2:8 1Kwər 15:27

2:9 2:9 Flp 2:8-9

2:10 2:10 1Kwər 8:6; 12:2; SləniKY 3:15

2:11 2:11 Mt 25:40; 12:50; Zhŋ 20:17

2:12 2:12 Cem 22:23

2:13 2:13 Ezay 8:17-18

2:14 2:14 2:17; Zhŋ 1:14; ndə jaka tsa Hyala: Zhŋ 8:44; 12:31; 1Zhŋ 3:8; ShiZhŋ 12:10

2:15 2:15 Rm 8:21

2:16 2:16 Ezay 41:8-9

2:17 2:17 4:14; 5:2; Flp 2:7; 1Zhŋ 2:2

2:18 2:18 4:15; Mt 4:1-11

© 2005 WBT