- Shi nashi Zhaŋ
- <
- 5
- >

5
Kwəmaa dzəkən zliya nahayəm, mbaꞌa zəghwə təmbəkə tsa Hyala
1 5:1 10:2; Ezay 29:11; Ezhek 2:9-10; Dani 12:4, 9Zhini, sa nə ya njəꞌwə pən na, mbaꞌee nata zliya pəərə pəərə ta dəvə kwa bəzəmə ntsa kwa gəzli mazə va. Ma zliya va na, tsasli tsasli ghənzə mbəɓa mbəɓa lə pərikə pərikə gwaꞌa. Mbaꞌa məndi nahay lə dimə. Dzəghwa mbaꞌam tetekwati dimə mbərfəŋ tiy, nahay. 2 Nighee na, tsahwəti *ndə kwal tsa Hyala tsa dikə tsa kafəy, ka zlapə ghəci zlaŋzlaŋ, a kə na: «Wa ntsaa taa məniy gar balamti dimə tə zliya naa ghwənamti kia?» kə. 3 Ma ki na, ndə tiɓa ya kwətiŋ, ya məɓa mə ghwəmə, ya tikə tə hiɗi, ya mbə mbəzliy bəkwəshi, gar balamti dimə va, ka ghwənamti zliya vaa nighəti pətsa mbəɓa kiw. 4 Ma sa nay mee ndə kala tiɓa ya kwətiŋ, ta ghwənamti zliya va na, tapə yən dzəmbəra mbə wahə.
5 5:5 4:4; Ghava 49:9; Mt 1:1; Rm 1:3-4; Ebr 7:14Dza ma kə tsahwəti ndə kwətiŋ ngəra mbə pəhepəhir zhər bakə mətsəkə faɗəti ni va na: «A Zhaŋ, tawa wahə gha tay? Nighətima, a ndə tiɓa. Slən tsa ciy: “Zhəl tsa mbə takə tsa ka Zhəwda, Jijiy mazə *Davitə”. War ghəci na saa məniy miydala, gar balamti dimə mbərfəŋ na va tə zliya, ka ghwənamti, ta nighə pətsa mbəɓa» kə.
6 5:64:6-7; WahəZher: 5:9, 12; 6; 7:17; 12:11; 13:8; Ezay 53:7; Zher 11:19; Zhŋ 1:29; 1Pi 1:19; safə tsa Hyala mbərfəŋ: 4:5; Zak 3:9Ma zhinee nighə ki na, zəghwə təmbəkə tiɓa məgarə kwa jipə gəzli mazə. Tə jipəjipə pəhepəhir zhər va, lə shi faɗə ni va piy. War ma ndəə nighə zəghwə təmbəkə tsa va na, war njasa niy səəkəm pəəsləhwə. Mbərfəŋ təlimim, mbərfəŋ mətsəhi və. Ma shi mbərfəŋ ni vay, ghəshi na safə tsa Hyala mbərfəŋ tsa ghwənay naa dzəti hiɗi, ya paꞌ kwəmaɓa. 7 5:7 4:2, 9; 5:1, 13; 6:16; 7:10, 15; 19:4; 20:11; 21:5; 1Mezh 22:19; Ezay 6:1; Ezhek 1:26-28; 10:1Dza zəghwə təmbəkə tsa va mbaꞌa maɗiy, mbaꞌa dzaa ɓəvə zliya va ta dəvə kwa bəzəmə ntsaa nzəyəy va kwa gəzli mazə ki. 8 5:8 8:3-4; Cem 141:2; gəzəpəli: 15:2Ma sa ɓəvə zəghwə təmbəkə tsa va zliya va na, dzəghwa shi faɗə ni va piy, ghəshi lə pəhepəhir zhər bakə mətsəkə faɗəti ni va mbaꞌa ghəshi tsətsəfəkwəshi kwa kwəma ci. Lə gəzəpəlihi ta dəvə shi. Mbaꞌa həlepipi məntim tə tsahi mbəzə gyaɗə gyaɗə hililiŋəə zən nja ꞌwərdi ti shi. Hililiŋəə zən va nja ꞌwərdi nay, ghənzə na cəꞌwə cəꞌwə mbəzli Hyala. 9 5:9 4:11; 5:6; 7:9; 14:3; Cem 96:1Dza ghəshi ka ha cəm tsa ꞌwarꞌwar tsa, a kə ghəshi na:
«Gha na saa məniŋa gar ɓə zliya na ta balamti dimə ti va,
ka ghwənamti.
Sa nzanay, a məndi pəəslitəŋa,
mbaꞌa gha mbaranakə mbəzli kaa Hyala
lə miymiy gha va shikəshi.
Ya mbə takə ka wa na ghəshi,
ya kwəma ka waa gəzə ghəshi,
ya mbə hwəlfə ka wa na ghəshi,
ya səəkə tə hiɗi ka wa səəkə ghəshiy,
cəkeꞌ mbaranakəshi gha.
10 5:10 1:6Dza gha mbaꞌa gha zhəghətishi
ka ni gha mbəzli sləwa gha.
Dzəghwa mbər gha mbəərətishi
ka hwəlfə mbəzli ka mazə,
*ka ta Hyalaa ghəra sləni kaa Hyala ghwəmmə,
mbaꞌa ta məni mazə taa nzaa dzəkən mbəzli tə hiɗi» kə ghəshi.
11 5:11 ndə kwal tsa Hyala: Zhəwbə 1:6; Dani 7:10; Ebr 12:22Zhinee nighə ɓa na, ka kwal Hyala mbə gaka tiɓa. Ɗaŋ tsa shi na, mbaꞌa mənti gar bələkwə bələkwə bələkwə ɗaŋ kala gar mbay ndəə mbəramtishi, dəzlətsəɓə ghəshi tsəɓay gəzli mazə tsa va, ghəshi lə shi faɗə ni va piy, mbaꞌa pəhepəhir zhər bakə mətsəkə faɗəti ni va. 12 5:12 4:11Ka ha cəm ghəshi zlaŋzlaŋ, a kə ghəshi na:
«A zəghwə təmbəkə tsaa niy pəəsliti məndi tsa,
gha na saa məniŋaa ndə bərci, kən shiy gwanashi.
A gha məniŋa gar nzaa ndə sənata kwəma,
gar nzaa ndə shiy, lə gar nzaa ndə bərci.
Gar haꞌwə ndə ya tsamaɓa ci tə gha,
ka fə dikəə dzəti gha, ka falŋa» kə ghəshi.
13 5:13 Cem 150:6; Flp 2:10Ma zhinee fa ɓa na, shi ngati Hyala mə ghwəmə, lə ni kwakə tə hiɗi, lə ni kwaɓa kwa hiɗi, lə ni mbə yam, gwanashi mbə ha cəm, a kə ghəshi na:
«Fal ntsa mənzəy va kwa gəzli mazə ci,
ghəshi lə ntsa nja zəghwə təmbəkə tsa va ghwəmmə.
Haꞌwə ghwəmmə ti shi.
Ghəshi na mbəzli nza bərci və shi.
Fə shəndəkə ghwəmməə dzəti shi,
ya paꞌ hwəmɓa» kə ghəshi.
14 Dzəghwa shi faɗə ni va piy: «Amin» kə ghəshi zləɓati. Ma pəhepəhir bakə mətsəkə faɗəti ni va ghalaɓa na, mətsəfəkwə gwanashi kwa kwəma ntsa mənzəy va kwa gəzli mazə ci, ghəshi lə zəghwə təmbəkə tsa va, ka falshi.

- Shi nashi Zhaŋ
- <
- 5
- >

5:1 5:1 10:2; Ezay 29:11; Ezhek 2:9-10; Dani 12:4, 9

5:5 5:5 4:4; Ghava 49:9; Mt 1:1; Rm 1:3-4; Ebr 7:14

5:6 5:6 4:6-7; WahəZher: 5:9, 12; 6; 7:17; 12:11; 13:8; Ezay 53:7; Zher 11:19; Zhŋ 1:29; 1Pi 1:19; safə tsa Hyala mbərfəŋ: 4:5; Zak 3:9

5:7 5:7 4:2, 9; 5:1, 13; 6:16; 7:10, 15; 19:4; 20:11; 21:5; 1Mezh 22:19; Ezay 6:1; Ezhek 1:26-28; 10:1

5:8 5:8 8:3-4; Cem 141:2; gəzəpəli: 15:2

5:9 5:9 4:11; 5:6; 7:9; 14:3; Cem 96:1

5:10 5:10 1:6

5:11 5:11 ndə kwal tsa Hyala: Zhəwbə 1:6; Dani 7:10; Ebr 12:22

5:12 5:12 4:11

5:13 5:13 Cem 150:6; Flp 2:10

© 2005 WBT